Návrh 
 
na zrušenie úlohy č. 1 pre podpredsedu vlády Slovenskej republiky pre ľudské práva a národnostné menšiny z Plánu legislatívnych úloh vlády Slovenskej republiky 
na  IV. štvrťrok 2010

Návrh na zrušenie:
 
Číslo úlohy:           Úloha č. 1  z Plánu legislatívnych úloh vlády Slovenskej republiky na IV. štvrťrok 2010
 
Znenie úlohy:         Návrh zákona o používaní jazykov národnostných menšín.

Termín úlohy:        IV. štvrťrok 2010 
                           
Zrušenie úlohy:   pre podpredsedu vlády Slovenskej republiky pre ľudské práva      a národnostné menšiny
 
Odôvodnenie:        
 
Na základe Plánu legislatívnych úloh vlády Slovenskej republiky na IV. štvrťrok 2010 mal podpredseda vlády Slovenskej republiky pre ľudské práva a národnostné menšiny v IV. štvrťroku 2010 predložiť na rokovanie vlády Slovenskej republiky návrh zákona o používaní jazykov národnostných menšín.

Do Plánu legislatívnych úloh vlády Slovenskej republiky na rok 2011, v časti január pod č. 8 bola pre podpredsedu vlády Slovenskej republiky pre ľudské práva a národnostné menšiny zaradená úloha predložiť na rokovanie vlády Slovenskej republiky návrh zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín.
 
Na základe uvedených skutočností podpredseda vlády Slovenskej republiky pre ľudské práva a národnostné menšiny navrhuje úlohu č. 1 z Plánu legislatívnych úloh vlády Slovenskej republiky na IV. štvrťrok 2010 zrušiť.